Държавен вестник, бр. 25, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  25
1. Алинея 2 се изменя така:
„(2) На етикета на продукта трябва да е по­
ставена информацията, определена в Регламент 
(ЕО) № 1830/2003 на Европейския парламент 
и Съвета от 22 септември 2003 г. относно 
проследяването и етикетирането на генетично 
модифицирани организми и проследяването на 
храни и фуражи от генетично модифицирани 
продукти и изменението на Директива 2001/18/
ЕО. Размерът на буквите в обозначението за 
съдържание на ГМО в продукти съгласно чл. 4, 
параграф 6 от Регламента трябва да бъде два 
пъти по-голям в сравнение с останалата част 
на надписа и с цвят и шрифт, различни от 
основния.“
2. В ал. 3: 
а) в т. 1 думата „минимално“ се заличава; 
б) точка 2 се отменя.
§ 55. Член 75 се изменя така:
„Чл. 75. (1) Министърът на земеделието 
и храните след съгласуване с министъра на 
околната среда и водите и министъра на 
здравеопазването може да предложи на Ми­
нистерския съвет временно да ограничи или да 
забрани употребата или продажбата на ГМО 
като продукт или като съставка на продукт, 
за който има издадено разрешение за пускане 
на пазара, когато има основания да се смята, 
че този ГМО представлява риск за човешкото 
здраве и околната среда, въз основа на:
1. нова или допълнителна  информация, ста­
нала известна след издаване на разрешението, 
която се отразява на оценката на риска, или 
2. преоценка на съществуваща информация 
на базата на нови или допълнителни научни 
знания.
(2) В случаите по ал. 1 при наличието на 
риск за човешкото здраве и околната среда 
министърът на земеделието и храните прилага 
всички необходими мерки за защита и незабавно 
уведомява обществеността за взетите мерки и 
мотивите за тях.
 (3) В случаите по ал. 1 комисията пре­
разглежда оценката на риска по искане на 
министъра на земеделието и храните.
(4) Министърът на земеделието и храните 
внася в Министерския съвет информацията по 
ал. 1 заедно с преразгледаната оценка на риска 
за приемане на решение относно прилагането 
на забраната по ал. 1.
(5) В случаите на въведена забрана по 
ал. 1 министърът на земеделието и храните 
информира незабавно Европейската комисия 
и държавите – членки на Европейския съюз, 
за предприетите по ал. 2 мерки и мотивите за 
тях, като представя:
1. преразгледана оценка на риска, в която 
се посочва кои условия и по какъв начин да 
бъдат променени в разрешението за пускане 
на пазара или разрешението да бъде отменено;
2. информацията по ал. 1, т. 1.
(6) Обжалването на решението на Ми­
нистерския съвет по ал. 4 не спира неговото 
изпълнение.“
§ 56. Създава се чл. 77а:
„Чл. 77а. Министърът на земеделието и храни­
те на всеки три години изпраща в Европейската 
комисия доклад относно натрупания опит при 
прилагането на изискванията на този раздел.“
§ 57. В чл. 78 след думите „За издаване“ се 
добавя „или подновяване“ и след думата „такса“ 
се поставя запетая и се добавя „определена с 
тарифата по чл. 15“.
§ 58. Член 80 се изменя така:
„Чл. 80. Забранява се отглеждането и осво­
бождаването в околната среда на ГМО, включи­
телно по реда на раздел ІІ и раздел ІІІ от глава 
четвърта на този закон в следните територии:
1. в границите на защитените територии по 
Закона за защитените територии и в границите 
на защитените зони от Националната екологична 
мрежа по смисъла на Закона за биологичното 
разнообразие;
2. на отстояние по-малко от 30 км от гра­
ниците на териториите по т. 1;
3. на отстояние по-малко от 10 км от ста­
ционарни пчелини, регистрирани по реда на 
Закона за пчеларството;
4. на отстояние по-малко от 7 км от площи 
с биологичен начин на производство на сел­
скостопанска продукция;
5. на отстояния по-малки от тези, посочени 
в приложение № 2, по отношение на площи с 
традиционен начин на производство.“
§ 59. Член 82 се изменя така:
„Чл. 82. (1) При наложена забрана в дру­
га държава – членка на Европейския съюз, 
основана на предпазната клауза, министърът 
на земеделието и храните, позовавайки се на 
получената информация, започва процедурата 
по чл. 75.
(2) Министърът на земеделието и храните 
и министърът на околната среда и водите при­
лагат предпазната клауза и за традиционните 
видове от изключителна стопанска значимост 
за България, определени в § 1, т. 40 от допъл­
нителните разпоредби.“
§ 60. Членове 84, 85 и 86 се отменят.
§ 61. Създава се чл. 86а:
„Чл. 86a. (1) По отношение на износа и 
несъзнателното трансгранично придвижване на 
ГМО се прилага Регламент (ЕО) № 1946/2003 
на Европейския парламент и на Съвета от 15 
юли 2003 г. относно трансграничното придвиж­
ване на генетично модифицирани организми.  
(2) Компетентен орган по смисъла на Ре­
гламент (ЕО) № 1946/2003 е: 
1. министърът на околната среда и водите, 
когато ГМО – обект на износ или несъзнателно 
трансгранично придвижване, са предназначени 
за освобождаване в околната среда;